CELEX: 32016R0054
Language: lt
Date: 2016-01-19 00:00:00
Title: 2016 m. sausio 19 d. Komisijos reglamentas (ES) 2016/54, kuriuo dėl kvapiosios medžiagos gama-glutamil-valil-glicino įtraukimo į Sąjungos kvapiųjų medžiagų sąrašą iš dalies keičiamas Europos Parlamento ir Tarybos reglamento (EB) Nr. 1334/2008 I priedas (Tekstas svarbus EEE)

20.1.2016   
            
            
               LT
            
            
               Europos Sąjungos oficialusis leidinys
            
            
               L 13/40
            
         KOMISIJOS REGLAMENTAS (ES) 2016/54
   2016 m. sausio 19 d.
   kuriuo dėl kvapiosios medžiagos gama-glutamil-valil-glicino įtraukimo į Sąjungos kvapiųjų medžiagų sąrašą iš dalies keičiamas Europos Parlamento ir Tarybos reglamento (EB) Nr. 1334/2008 I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1334/2008 dėl kvapiųjų medžiagų ir aromatinių savybių turinčių tam tikrų maisto ingredientų naudojimo maisto produktuose ir ant jų ir iš dalies keičiantį Tarybos reglamentą (EEB) Nr. 1601/91, reglamentus (EB) Nr. 2232/96 ir (EB) Nr. 110/2008 bei Direktyvą 2000/13/EB (1), ypač į jo 11 straipsnio 3 dalį,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1331/2008, nustatantį maisto priedų, fermentų ir kvapiųjų medžiagų leidimų suteikimo procedūrą (2), ypač į jo 7 straipsnio 5 dalį,
   kadangi:
   
               (1)
            
            
               Reglamento (EB) Nr. 1334/2008 I priede pateiktas Sąjungos kvapiųjų medžiagų ir žaliavų, patvirtintų naudoti maisto produktuose ir ant jų, sąrašas ir nurodytos jų naudojimo sąlygos;
            
         
               (2)
            
            
               Komisijos įgyvendinimo reglamentu (ES) Nr. 872/2012 (3) patvirtintas kvapiųjų medžiagų sąrašas ir įtrauktas į Reglamento (EB) Nr. 1334/2008 I priedo A dalį;
            
         
               (3)
            
            
               šis sąrašas gali būti atnaujintas pagal įprastą Reglamento (EB) Nr. 1331/2008 3 straipsnio 1 dalyje nustatytą procedūrą Komisijos iniciatyva arba pateikus paraišką valstybei narei ar suinteresuotajai šaliai;
            
         
               (4)
            
            
               2013 m. kovo 21 d. Komisijai buvo pateikta paraiška suteikti leidimą naudoti gama-glutamil-valil-gliciną [FL. Nr. 17.038] kaip kvapiąją medžiagą. Apie paraišką buvo pranešta Europos maisto saugos tarnybai (toliau – Tarnyba), siekiant gauti jos nuomonę. Pagal Reglamento (EB) Nr. 1331/2008 4 straipsnį apie paraišką taip pat pranešta valstybėms narėms;
            
         
               (5)
            
            
               Tarnyba įvertino gama-glutamil-valil-glicino [FL Nr. 17.038] saugą jį naudojant kaip kvapiąją medžiagą (4) ir padarė išvadą, kad, esant dabartiniam suvartojimo kaip kvapiosios medžiagos lygiui, šios kvapiosios medžiagos naudojimas nekelia susirūpinimo dėl saugos;
            
         
               (6)
            
            
               Reglamente (EB) Nr. 1334/2008 nurodytas sąrašas yra skirtas reglamentuoti tik tų kvapiųjų medžiagų, kurių yra dedama į maistą siekiant suteikti jam kvapą ir (arba) skonį arba juos modifikuoti, naudojimą. Medžiagos [FL Nr. 17.038] taip pat galėtų būti dedama į maistą kitais tikslais nei kaip kvapioji medžiaga, ir toks jos naudojimas tebėra reglamentuojamas kitomis taisyklėmis. Šiame reglamente nustatomos [FL Nr. 17.038] naudojimo vien tik kaip kvapiosios medžiagos sąlygos;
            
         
               (7)
            
            
               todėl Reglamento (EB) Nr. 1334/2008 I priedo A dalis turėtų būti atitinkamai iš dalies pakeista;
            
         
               (8)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1334/2008 I priedo A dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 19 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 354, 2008 12 31, p. 34.
   
      (2)  OL L 354, 2008 12 31, p. 1.
   
      (3)  2012 m. spalio 1 d. Komisijos įgyvendinimo reglamentas (ES) Nr. 872/2012, kuriuo patvirtinamas Europos Parlamento ir Tarybos reglamente (EB) Nr. 2232/96 numatytas kvapiųjų medžiagų sąrašas, jis įtraukiamas į Europos Parlamento ir Tarybos reglamento (EB) Nr. 1334/2008 I priedą, ir panaikinamas Komisijos reglamentas (EB) Nr. 1565/2000 ir Komisijos sprendimas 1999/217/EB (OL L 267, 2012 10 2, p. 1).
   
      (4)  EFSA Journal 2014;12(4):3625.
   
      PRIEDAS
      Reglamento (EB) Nr. 1334/2008 I priedo A dalies 2 skirsnyje, lentelės pabaigoje pridedamas [FL Nr. 17.038] skirtas įrašas:
      
         
                     „17.038
                  
                  
                     gama-glutamil-valil-glicinas
                  
                  
                     338837-70-6
                  
                  
                      
                  
                  
                     2123
                  
                  
                     5-okso-L-prolil-L-valil-glicino (PCA-Val-Gly) ir L-alfa-glutamil-L-valil-glicino mažiau nei 0,7 %, L-gama-glutamil-L-valil-L-valil-glicino mažiau nei 2,0 %, tolueno neaptinkama (nustatymo riba 10 mg/kg)
                  
                  
                     Kai naudojama kaip kvapioji medžiaga, taikomi šie apribojimai:
                     
                                  
                              
                              
                                 1 kategorijos maisto produktuose – ne daugiau kaip 50 mg/kg;
                              
                           
                                  
                              
                              
                                 2 ir 5 kategorijų maisto produktuose – ne daugiau kaip 60 mg/kg.
                              
                           
                                  
                              
                              
                                 6.3 ir kategorijos maisto produktuose, pusryčių javainiuose, – ne daugiau kaip 160 mg/kg;
                              
                           
                                  
                              
                              
                                 7.2 kategorijos maisto produktuose – ne daugiau kaip 60 mg/kg;
                              
                           
                                  
                              
                              
                                 8 kategorijos maisto produktuose – ne daugiau kaip 45 mg/kg;
                              
                           
                                  
                              
                              
                                 12 kategorijos maisto produktuose – ne daugiau kaip 160 mg/kg;
                              
                           
                                  
                              
                              
                                 14.1 kategorijos maisto produktuose – ne daugiau kaip 15 mg/kg;
                              
                           
                                  
                              
                              
                                 15 kategorijos maisto produktuose – ne daugiau kaip 160 mg/kg.
                              
                           
                  
                      
                  
                  
                     EFSA“